**Ερωτήσεις Ιανουαρίου 2023**

1.Οι διαιτητές οφείλουν να καταλογίζουν πάντοτε την παράβαση των 8΄΄ όταν η μπάλα δεν έχει περάσει στο εμπρός γήπεδο και το χρονόμετρο των 24 ΄΄ δείχνει 16 ΄΄.

2. Μετά από δύο σφάλματα αποκλεισμού που αλληλοακυρώνονται, ο αγώνας θα συνεχίζεται με επαναφορά από την γραμμή επαναφοράς στο εμπρός γήπεδο της ομάδας που έχει το δικαίωμα κατοχής.

3. Ο Α-4 επαναφέρει τη μπάλα από το εμπρός του γήπεδο ενώ απομένουν 2΄΄ για τη λήξη της επίθεσης. Αυτή αγγίζει το στεφάνι, χωρίς να προηγηθεί άγγιγμα από οποιονδήποτε παίκτη, κι έπειτα πιάνεται από τον Α-5. Το υπόλοιπο του χρόνου για την εκδήλωση επίθεσης είναι 14΄΄.

4. Στα χρονόμετρα των 24΄΄ -που έχουν αυτή την δυνατότητα- τα δέκατα εμφανίζονται στην οθόνη όταν ο χρόνος της επίθεσης κατέλθει στα 5΄΄ (έως ότου λήξει).

5. Ο διαιτητής χρεώνει με φάουλ τον Α-5 και το υποδεικνύει στην γραμματεία, η οποία αμέσως μετά τον ενημερώνει μέσω του χρονομέτρη ότι η Α΄ ομάδα έχει ζητήσει time out, το οποίο υποδεικνύεται από τον διαιτητή με το κατάλληλο σήμα. Αμέσως μετά, ο σημειωτής ενημερώνει τον διαιτητή ότι ο Α-5 έχει πέντε ατομικά σφάλματα. Πως συνεχίζεται ο αγώνας;

6. Σε σουτ για καλάθι από τον Α-1, η μπάλα σφηνώνει μεταξύ της στεφάνης και του ταμπλό με το δικαίωμα επαναφοράς στην Α΄ ομάδα. Η συγκεκριμένη ομάδα θα επαναφέρει τη μπάλα από το πλησιέστερο σημείο που έγινε το σουτ με νέα 14΄΄.

7. Ο σημειωτής θα χρησιμοποιεί δύο διαφορετικά στυλό, κόκκινο για το πρώτο και τρίτο τέταρτο και μαύρο ή μπλε για το δεύτερο και το τέταρτο (όπως και για όλα τα επιπλέον τέταρτα)

8. Ο διαιτητές μπορούν, σύμφωνα με τον κανονισμό, να χρεώσουν μια τεχνική ποινή έναν παίκτη που βρίζει έναν συμπαίκτη του.

9. Οι αιτήσεις για αντικατάσταση και τάιμ άουτ μπορούν να ακυρωθούν έως ότου ηχήσει η κόρνα του χρονομέτρη για το αντίστοιχο αίτημα.

10. Η σωστή θέση των μελών της γραμματείας, σύμφωνα με τον κανονισμό είναι (από αριστερά προς τα δεξιά, κοιτάζοντας τον αγωνιστικό χώρο): Βοηθός σημειωτή, σημειωτής, κομισάριος, χρονομέτρης, χρονομέτρης των 24΄΄.

Γιώργος Κατραχούρας